钦定古今图书集成/理学汇编/学行典/第235卷 > 张寿
## 钦定古今图书集成/理学汇编/学行典/第235卷 > 张寿

按《梓潼士女志》：“张寿，字伯禧，涪人也。少给县丞杨放
家，放为梁贼所得，寿求之积六年，始知其生存，乃卖
家盐井，得三十万，市马五匹，往蜀访道，为羌所劫，掠
尽。凡往三年，计道远不可得致，乃单身诣敌，涕泣自
说。敌哀其屡求遣放，随还郡，召为中侯。诏书除巫尉，
以身佩印，尽让所有财物与三弟。复为郡掾章平赋”
役，岁出三百五十万。迁功曹吏，徙五官掾，卒。